jkorsvik/nowiki_second_scrape_merged huggingface dataset:
Purplefinder

Purplefinder er et varslings- og sporingssystem for skip som opererer i utsatte og farlige områder. Slike såkalte Ship Security Alerting System (SASS) skal forebygge terrorisme og piratvirksomhet mot skipstrafikk. Purplefinder er markedsført av Pole Star Global, og først utløst vil det rapportere posisjonen periodisk inntil det blir tilbakestilt.


== Se også ==
SOLAS
GMDSS


== Referanser ==
Estlands Røde Kors’ orden

Estlands Røde Kors' orden (estisk: Eesti Punase Risti teenetemärk) er en estisk orden. Den ble innstiftet i 1920 av Estlands Røde Kors som en privat utmerkelse, men ble offisielt anerkjent av estiske myndigheter 6. august 1920. Den ble reformert i 1926 og ble da en fortjenstorden til belønning av humanitær innsats samt for redningsdåd. Estlands Røde Kors' orden rangerer som nummer den sjette og siste av Estlands ordener. Ordenen ble ikke tildelt i årene Estland var innlemmet i Sovjetunionen. Den ble gjenopptatt i 1995, etter at Estland på ny hadde vunnet sin selvstendighet. Ordenen ble sist revidert ved lov i 2007. Presidenten er stormester for Estlands Røde Kors' orden.


== Inndeling ==

Estlands Røde Kors' orden består av fem klasser:

1. klasse
2. klasse
3. klasse
4. klasse
5. klasseEn medalje er tilknyttet Estlands Røde Kors' orden.


== Insignier ==
Ordenstegnet for Estlands Røde Kors' orden består av et rødt kors med hvite kanter av emalje på gull. Mellom korsarmene er det plassert gullstråler. Midtmedaljongen her en gull E på rød bunn med en bord i fargene hvitt, svart og blått. Baksiden bærer årstallet «1919» og innskriften «INTER ARMA CARITAS». Korset er opphengt i båndet i et ledd bestående av et fyrtårn som sender ut stråler. Ordenstegnene for de forskjellige klassene er identiske, men bæres i ulikt utformet bånd. Ordensstjernen er i sølv og har åtte tagger. En variant av ordenstegnet, med Estlands riksvåpen i midten, er plassert på ordensstjernen. Ordensbåndet er blått med blå og hvite striper. Dette er fargene i Estlands flagg.


== Tildeling ==
Tildeling av ordenen skjer ved presidenten. I perioden 1995 til 2008 er Estlands Røde Kors' orden tildelt 615 personer, medaljen ikke medregnet. Av dette var 19 tildelinger i ordenens 1. klasse. Overrekkelser av ordenen skjer vanligvis på Estlands uavhengighetsdag 24. februar, men kan i særlige tilfeller også finnes sted på andre datoer.


== Kilder ==
(en): «Estonia» i Guy Stair Sainty og Rafal Heydel-Mankoo: World Orders of Knighthood and Merit, andre bind, Buckingham: Burke's Peerage, 2006, s. 1108–1110.


== Eksterne lenker ==
The Order of the Estonian Red Cross, Estlands president.
Decorations Act, Passed 19 December 2007, Estlands president.
Statistika teenetemärkide andmisest Eestis, Riigikantselei.
Ship Security Alerting System

Ship Security Alerting System (SSAS) er systemer for å forebygge terrorisme og pirataktivitet mot skipstrafikk. Ved forsøk på kapring eller terroranslag så vil skipets sender bli aktivert og dermed kan politi eller militære styrker dirigeres til stedet. En SASS-sender fungerer etter de samme prinsippene som en nødpeilesendere for fly og båter.
Når senderen utløses så vil redningssentraler eller andre kontaktorganer i området bli varslet, men uten at det avsettes noen alarm på skipet. Hvis skipet opererer i et havområde med fungerende rettsvesen vil så nasjonale enheter håndtere trusselsituasjonen. I områder uten fungerende rettsvesen kan det settes inn overnasjonale styrker.
Systemene er en del av International Maritime Organization's (IMO) sitt arbeid for å øke sikkerheten til sjøs, og for å begrense terrorisme og piratvirksomhet.


== Se også ==
IMO
Cospas-Sarsat
SOLAS
GMDSS


== Referanser ==


== Eksterne lenker ==
(en) Cospas-Sarsat side om SSAS
Mikhail Gromov

Mikhail Leonidovitsj Gromov (russisk: Михаил Леонидович Громов; født 23. desember 1943 i Boksitogorsk i Russland i Sovjetunionen), også kjent som Mikhael Gromov, Michael Gromov eller Misha Gromov) er en fransk-russisk matematiker kjent for viktige bidrag innen en rekke områder innen matematikken. Han er en geometer, det vil si at hans spesialitet ligger innen geometri.
I geometrisk gruppeteori har han undersøkt grupper av polynomial vekstordning og innførte begrepet hyperbolske grupper. I den symplektiske topologi innførte han de pseudoholomorfe kurver. Hans 
  
    
      
        h
      
    
    {\displaystyle h}
  -prinsipp (
  
    
      
        h
      
    
    {\displaystyle h}
   for homotopi) for differensialrelasjonet er viktig i teori for partielle differensialligninger (og videreførte her eldre ansatser, blant andre utviklet av John Forbes Nash jr.).
Gromov studerte til doktorgraden (1973) i Leningrad under V. A. Rokhlin. Han er nå permanent medlem av IHÉS, og Jay Gould-professor i matematikk ved New York University.
Han har mottatt en lang rekke utmerkelser for sitt virke: 1971 Moskvas matematiske selskaps pris, 1981 Oswald-Veblen-prisen, 1984 Elie-Cartan-prisen, 1993 Wolfprisen, 1997 Leroy P. Steele-prisen, 1997 Lobatsjevski-medaljen, 1999 Balzanprisen, 2002 Kyotoprisen, 2004 Nemmersprisen, og 2005 Bolyaimedaljen. Den siste prisen han mottok, var Abelprisen (2009).


== Referanser ==
Kismaayo

Kismaayo (også kjent som Kismayo; arabisk: كيسمايو‎, translitterasjon: Kīsmāyū; italiensk: Chisimaio) er en by i den sørlige del av Somalia, med et innbyggertall på cirka 256.000. Byen ligger ved munningen av elven Juba, ved landets kyst til Indiahavet. Byen har som så mange andre byer i Somalia vært preget av voldsomme kamper under den somaliske borgerkrig.
VJ

En VJ er en profesjonell video-journalist. En journalist som gjør den jobben journalist og videofotograf ellers ville gjort sammen. Andre definerer det som en performancekunstner som lager levende visuell kunst, gjerne video, på store skjermer på konserter, nattklubber og musikkfestivaler ofte i samband med andre utøvende kunstnere. Resultatet blir en levende multimediaforestilling, som også kan inkludere musikk, skuespillere og dansere og både levende film, og video som er tatt opp på forhånd.


== Se også ==
Videokunst


== Eksterne lenker ==
(en) VJ (video performance art) – kategori av bilder, video eller lyd på Commons
Live in America

Live in America er en konsert-DVD og dobbel-CD med bandet Jorn, med norske Jørn Lande som frontfigur og vokalist.
Musikkalbumet ble utgitt i 2007, og DVD-en ble utgitt i Europa 23. januar 2009. Den er en dokumentar om Jorns første konsert i USA, som var på ProgPower USA VII-festivalen i Atlanta, hvor han var headliner 16. september 2006. 
Bandet spilte et bredt utvalg av spor fra Jørn Landes soloalbum, hans samarbeid med andre, samt en Whitesnake-medley.


== Sporliste ==
DVD«We Brought The Angels Down»
«Blacksong»
«Duke of Love»
«Are You Ready»
«Cold Sweat»
– Trommesolo
«Out To Every Nation»
– Gitarsolo
«Straight Through The Heart»
«Godless And Wicked»
«Soulburn»
«Devilbird»
«Perfect Strangers»
«Gonna Find The Sun»
Whitesnake-medley:
«Come On»
«Sweet Talker»
«Crying In The Rain»
«Here I Go Again»
«Give Me All Your Love»CDDisk 1

«We Brought The Angels Down»
«Blacksong»
«Duke Of Love»
«Are You Ready»
«Cold Sweat»
– Trommesolo
«Out To Every Nation»
– Gitarsolo
«Straight Through The Heart»Disk 2

«Godless And Wicked»
«Soulburn»
«Devilbird»
«Perfect Strangers»
«Gonna Find The Sun»
Whitesnake Medley: «Come On» / «Sweet Talker» / «Crying In The Rain» / «Here I Go Again» / «Give Me All Your Love»
«Out To Every Nation» (2007 versjon, studioinnspilling)
«Lonely Is The Word» / «Letters From Earth» (studioinnspilling)
«Sacrificial Feelings» (studioinnspilling)


== Besetning ==
Jørn Lande – vokal
Tore Moren – gitar
Jørn Viggo Lofstad – gitar
Steinar Krokmo – bassgitar
Willy Bendiksen – slagverk


== Eksterne lenker ==
(en) Live in America på MusicBrainz
Joaquín Novoa

Joaquín Novoa Méndez (født 25. august 1983) er en profesjonell spansk landeveissyklist. Han ble profesjonell i 2009 for det sveitsiske laget Cervélo TestTeam.


== Referanser ==


== Eksterne lenker ==
(en) Joaquín Novoa – ProCyclingStats 
(en) Joaquín Novoa – Cycling Archives 
(en) Joaquín Novoa – Cycling Quotient
Harald Barlie

Harald Barlie (født 4. januar  1937 i Oslo, død 12. oktober 1995 samme sted) var en norsk bryter. Han ble nordisk mester i 1968 og 1971. Han deltok i fire OL og flere VM og EM med flere gode plasseringer, dog uten å vinne medaljer. Under OL 1972 i München var han norsk flaggbærer. I perioden 1959 til 1977 vant han 17 NM, i fire NM vant han i tillegg kongepokalen. Han konkurrerte i klassene weltervekt, mellomvekt og lett tungvekt. Han representerte Sportsklubben av 1909.


== Medaljer i norske mesterskap ==


== Kilder ==
nbfdatabase.p.digitalia.no: Barlie Harald


== Eksterne lenker ==
(en) Harald Barlie – Olympedia 
(en) Harald Barlie – Sports-Reference (OL-resultater – arkivert) 
(en) Harald Barlie – FILA
Euphroniaceae

Euphroniaceae er en plantefamilie sannsynligvis hjemmehørende i ordenen Malpighiales, som inngår i gruppen Eurosidae I innenfor den store gruppen av Rosidae. Denne gruppen har 1 slekt – Euphronia – med noen utdødde arter og minst 3 nålevende. Artene vokser i det vesentlige i Venezuela, Guyana og nordlige Brasil.
Én av de kjente artene er Euphronia hirtelloides, i Venezuela. Artene er eviggrønne, med hvit, filthårete underside på bladene. 


== Kjente arter ==
Tre kjente arter av familien inkluderer:

Euphronia acuminatissima
Euphronia guianensis
Euphronia hirtelloides = syn. Euphronia licanioides = syn. Lightia licanioides


== Eksterne lenker ==
(en) Euphroniaceae i Global Biodiversity Information Facility 
(no) Euphroniaceae hos Artsdatabanken 
(en) Euphroniaceae hos Fossilworks 
(en) Euphroniaceae hos ITIS 
(en) Euphroniaceae hos NCBI 
(en) Euphroniaceae hos The International Plant Names Index 
(en) Euphroniaceae hos Tropicos 
(en) Kategori:Euphroniaceae – bilder, video eller lyd på Wikimedia Commons 
Euphroniaceae – detaljert informasjon på Wikispecies 
Matthews, M L; Endress, P K (2008): Comparative floral structure and systematics in Chrysobalanaceae s.l. (Chrysobalanaceae, Dichapetalaceae, Euphroniaceae, Trigonaiceae; Malpighiales). Botanical Journal of the Linnean Society, Nr 157(2), side 249-309.
Mobot.org – Euphroniaceae beskrivelse.
Malesherbiaceae

Malesherbiaceae er en plantefamilie sannsynligvis hjemmehørende i ordenen Malpighiales, som inngår i gruppen Eurosidae I innenfor den store gruppen Rosidae. Denne gruppen har 1 slekt – Malesherbia – med noen utdødde arter og minst 27 nålevende. Artene vokser i det vesentlige i ørkenområdene i Peru, Chile og nordlige Argentina. De er ikke representert naturlig i floraen i Norge. 


== Kjente arter ==
Sju av de minst 27 kjente artene i denne familien inkluderer:

Malesherbia gabrielae 
Malesherbia humilis 
Malesherbia linearifolia
Malesherbia multiflora 
Malesherbia taltalina 
Malesherbia thyrsiflora 
Malesherbia auristipulata 


== Eksterne lenker ==
(en) Malesherbiaceae i Global Biodiversity Information Facility 
(en) Malesherbiaceae hos Fossilworks 
(en) Malesherbiaceae hos ITIS 
(en) Malesherbiaceae hos NCBI 
(en) Malesherbiaceae hos Tropicos 
(en) Kategori:Malesherbiaceae – bilder, video eller lyd på Wikimedia Commons 
Mobot.org – Euphroniaceae beskrivelse.
Medusagynaceae

Medusagynaceae er en plantefamilie sannsynligvis hjemmehørende i ordenen Malpighiales, som inngår i gruppen Eurosidae I innenfor den store gruppen Rosidae. Familien har bare én kjent art, Medusagyne oppositifolia. Av og til behandler forskere denne slekten i en annen familie, Ochnaceae. 
Planten vokser på øya Mahé på Seychellene i Det indiske hav, og kalles på engelsk «Jellyfish tree» («manettre»). Arten er avgjørende truet, og ble oppdaget omkring 1970 etter at man lenge trodde den var utryddet.


== Eksterne lenker ==
(en) Medusagynaceae i Global Biodiversity Information Facility 
(en) Medusagynaceae hos Fossilworks 
(en) Medusagynaceae hos ITIS 
(en) Medusagynaceae hos NCBI 
(en) Medusagynaceae hos The International Plant Names Index 
(en) Medusagynaceae hos Tropicos 
(en) Kategori:Medusagynaceae – bilder, video eller lyd på Wikimedia Commons 
Nature Protection Trust of Seychelles (1998). Medusagyne oppositifolia. 2006. Verdens naturvernunions rødliste for trua arter. IUCN 2006. www.iucnredlist.org. Hentet den 09 May 2006. Listed as Critically Endangered (CR A2be, D v2.3)
Fay, M. F., Swensen, S. M. & Chase, M. W. (1997). Taxonomic affinities of Medusagyne oppositifolia. Kew Bulletin 52: 111-120.
Cerium(III)oksid

Cerium (III)-oksid Ce2O3 er et oksid av jordmetallet cerium. Se også cerium(IV) oksid (CeO2).
Ceroksid benyttes som katalysator for reduksjon av CO2 utslipp i eksos fra motorer.
John Francis Davis

John Francis Davis (født 16. juli 1795 i London i Storbritannia, død 13. november 1890 i Gloucestershire) var en engelsk sinolog og kolonipolitiker.
John Davis ble utnevnt til skriver ved det britiske Ostindia-kompanis faktori i Kanton i 1813. Deretter fortsatte han ved faktoriet, og ble dets president i 1832. Han ble joint commissioner i Kina sammen med lord Napier i 1834.
Fra 1844 til 1848 var han superintendent for den britiske handelen i Kina og guvernør i Hongkong. I 1845 ble han opphøyd til baronett.
Davis organiserte den første folketellingen i Hongkong, som kom til at byen hadde 23.988 innbyggere. Han ble ikke populær i Hongkong, noe som skyldtes skatter og avgifter som han innførte i den britiske kronkolonien. De tiltakende konflikter med de britiske handelsfolk der førte til at han sa opp sine stillinger og forlot Hongkong i 1848.
Han utgav en rekke oversettelser av kinesiske verker og skrev også egne verker, som The Chinese: A General Description of the Empire of China and its Inhabitants (2 bind, 1836),  Sketches of China (4 bind, 1841, 2. utg. 1845), China, during the War and Since the Peace, og Chinese Miscellanies (1865).


== Referanser ==
Götaverken

Götaverken, en tid også kalt Götaverken Arendal (GVA), var et skipsverft på Hisingen, Göteborg, grunnlagt i 1841, og definitivt konkurs i 1989. I dag drives et nederlandskeid vedlikeholdsverft i anlegget. 

Verftet ble etablert i 1841 av den skotske forretningsmannen Alexander Keiller under navnet Keillers Werkstad i Göteborg. Etter en konkurs i 1867 ble selskapet reorganisert som Göteborgs Mekaniska Verkstads AB. I 1906 skiftet verftet navn til Göteborgs Nya Verkstads AB, og i 1917 fikk det navnet AB Götaverken – et navn det skulle beholde i 60 år.
Et nytt anlegg ble anlagt i Göteborg-bydelen Arendal i 1950-årene, og det gamle Cityvarvet ble stengt i 1968. Selskapet ble overtatt av staten i 1977 under verftskrisen. 


== Eksterne lenker ==
Varvshistoriska Föreningen i Göteborg – Götaverken (svensk) Besøkt 29. mars 2009
Hovsfjæra dyrefredningsområde

Hovsfjæra dyrefredningsområde er et biotopvern i Ørland kommune, Trøndelag. Området ble fredet ved kongelig resolusjon av 23. desember 1983; det omfatter ca. 1,2 km², hvorav ca. 0,07 km² er landareal. Det øvrige er et langgrunt fjæreområde, og er et viktig beite- og rasteområde for sjøfugler og trekkfugler.

Reservatet ble opprettet i 1983 for å bevare det rike fuglelivet og fuglenes livsmiljø i området, særlig av hensyn til vade- og andefugl. Det er det nest minste av de fire delområdene i ramsarområdet Ørland våtmarkssystem.
Området ligger på sørsiden av ørlandshalvøya, mellom Brekstad og Austrått.


== Eksterne lenker ==
Ørland kommunes side om området, med kart og verneforskrift.
(no) Hovsfjæra dyrefredningsområde i Miljødirektoratets nettsted Naturbase med litteraturliste
Petäjävesi

Petäjävesi er en finsk kommune i landskapet Mellersta Finland. Kommunen har cirka 3 700 innbyggere og et areal på 495,49 km² hvorav 38,84 km² er vann. Petäjävesi er en finskspråklig kommune som grenser til kommunene Jyväskylä, Uurainen, Multia, Keuru og Jämsä.


== Eksterne lenker ==
Offisielt nettsted 
(en) Petäjävesi – kategori av bilder, video eller lyd på Commons
Ochnaceae

Ochnaceae er en plantefamilie i ordenen Malpighiales, som inngår i gruppen Eurosidae I innenfor den store gruppen av Rosidae. Denne gruppen har 53 slekter og 600 arter. Enkelte forskere plasserer slekten Medusagyna i denne familien, men dette er ikke allmenn akseptert.
Artene vokser i tropene, fortrinnsvis Sør-Amerika.


== Noen slekter og arter ==
Underfamilie Ochnoideae (frøene mangler frøhvite)
Stamme Elvasieae
Slekt Elvasia
Slekt Hostmannia
Slekt Trichovaselia
Slekt Vaselia
Stamme Lophireae
Slekt Lophira
Lophira alata – Vest-Afrika
Stamme Ochneae
Slekt Ochna – Afrika. Madagaskar, Asia
Ochna arborea arborea – «Cape plane», «plane ochna»
Ochna arborea var. oconnorii – «Transvaal plane», «coolbark ochna»
Ochna barbosae – «sand plane», «sand ochna»
Ochna brevipes
Ochna ciliata 
Ochna glauca – «blue-leaved ochna»
Ochna holstii – «red ironwood», «red ironwood ochna»
Ochna inermis – «stunted plane», «boat-fruited ochna»
Ochna natalitia – «Natal plane», «showy ochna»
Ochna pretoriensis – «Magalies plane», «Magalies ochna»
Ochna pulchra – «peeling plane», «peeling ochna»
Ochna serrulata – «carnival ochna»
Slekt Diporidium
Stamme Ourateeae
Slekt Ouratea
Ouratea amplectens
Ouratea cocleensis
Ouratea elegans
Ouratea insulae,
Ouratea jamaicensis
Ouratea patelliformis
Ouratea quintasii
Ouratea schoenleiniana
Ouratea schusteri
Ouratea tumacoensis
Slekt Kaieteuria
Underfamilie Luxemburgoideae (frøene har frøhvite)
Stamme Euthemideae 
Slekt Euthemis
Slekt Gomphia = syn. Campylospermum'
Gomphia serrata – India, Sørøst-Asia, Borneo
Campylospermum letouzeyi – Kamerun
Campylospermum scheffleri – Tanzania
Slekt Idertia
Slekt Rhabdophyllum
Stamme Luxernburgieae
Slekt Godoya
Slekt Luxemburgia
Slekt Charidion
Slekt Hilairella
Slekt Epiblepharis
Slekt Periblepharis
Slekt Plectanthera
Slekt Philacra
Slekt Sauvagesia
Sauvagesia brevipetala – Ecuador
Slekt Neckia
Slekt Leitgebia
Slekt Lavradia
Slekt Pentaspatella
Slekt Roraimanthus
Slekt Vausagesia
Sauvagesia brevipetala – Ecuador
Slekt Schuurmansia
Slekt Wallacea
Stamme: Sauvagesieae (valgfri stamme)
Slekt Sauvagesia
Andre slekter
Slekt Adenarake 
Slekt Adenanthe
Slekt Blastemanthus
Slekt Brackenridgea 
Slekt Pleuroridgea
Brackenridgea hookeri – India, Sørøst-Asia
Brackenridgea palustris – India, Sørøst-Asia, Filippinene
Slekt Cespedesia
Slekt Fournieria
Slekt Fleurydora
Fleurydora felicis – Guinea
Slekt Godoya
Slekt Indosinia
Slekt Distephania
Slekt Indovethia
Slekt Krukoviella
Slekt Planchonella
Slekt Perissocarpa
Slekt Poecilandra
Slekt Rhytidanthera
Slekt Schuurmansia
Slekt Schuurmansiella
Slekt Sinia
Slekt Testulea
Testulea gabonensis – Vest-Afrika
Slekt Tyleria


== Eksterne lenker ==
(en) Ochnaceae i Encyclopedia of Life 
(en) Ochnaceae i Global Biodiversity Information Facility 
(no) Ochnaceae hos Artsdatabanken 
(en) Ochnaceae hos Fossilworks 
(en) Ochnaceae hos ITIS 
(en) Ochnaceae hos NCBI 
(en) Ochnaceae hos The International Plant Names Index 
(en) Ochnaceae hos Tropicos 
(en) Kategori:Ochnaceae – bilder, video eller lyd på Wikimedia Commons 
Ochnaceae – detaljert informasjon på Wikispecies
Innstrandfjæra dyrefredningsområde

Innstrandfjæra dyrefredningsområde er et biotopvern i Ørland kommune, Sør-Trøndelag. Området ble fredet ved kongelig resolusjon av 23. desember 1983; det omfatter ca. 1,1 km², hvorav ca. 0,1 km² er landareal. Det øvrige er et havområde med variert sjøbunn og innslag av tidevannsdammer; det er et viktig hekke- og rasteområde for sjøfugler og trekkfugler.
Reservatet ble opprettet i 1983 for å sikre en spesiell vannfuglbiotop av særlig viktighet i trekktidene, og en viktig del av Ørlands våtmarkssystem. Det er det minste av de fire delområdene i ramsarområdet Ørland våtmarkssystem.
Området ligger på sørsiden av Bjugnfjorden, og nordsiden av ørlandshalvøya, mellom Uthaug og Ervika.


== Eksterne lenker ==
Ørland kommunes side om området, med kart og verneforskrift.
(no) Innstrandfjæra dyrefredningsområde i Miljødirektoratets nettsted Naturbase med litteraturliste
Kråkvågsvaet dyrefredningsområde

Kråkvågsvaet dyrefredningsområde er et biotopvern i Ørland kommune, Sør-Trøndelag. Verneområdet omfatter noen strandområder, men for det meste et grunt havområde mellom øyene Storfosna og Kråkvåg, og nord for Storfosna, som er et viktig hekke-, raste- og overvintringsområde for sjøfugler og trekkfugler. 

Reservatet ble opprettet i 1983 for å sikre en viktig del av Ørlands våtmarkssystem og å bevare det rike fuglelivet i området, særlig av hensyn til hekkende og overvintrende lom, dykkere, dykkender, vadere og andre vannfugler. Det er det nest største av de fire delområdene i ramsarområdet Ørland våtmarkssystem, og det eneste av de fire som ikke ligger til selve Ørlandshalvøya.
På flere av holmene i området var det tidligere egg- og dunvær.


== Eksterne lenker ==
Ørland kommunes side om området, med kart og verneforskrift.
(no) Kråkvågsvaet dyrefredningsområde i Miljødirektoratets nettsted Naturbase med litteraturliste
Pihtipudas

Pihtipudas er en finsk kommune i landskapet Mellersta Finland. Kommunen har cirka 4 700 innbyggere og et areal på 1 247,62 km² hvorav 172,64 km² er vann. Pihtipudas er en finskspråklig kommune som grenser til kommunene Haapajärvi, Keitele, Kinnula, Pielavesi, Pyhäjärvi, Reisjärvi og Viitasaari.
Pandaceae

Pandaceae er en plantefamilie i ordenen Malpighiales, som inngår i gruppen Eurosidae I innenfor den store gruppen Rosidae. Denne gruppen har 4 slekter og 28 arter. Slektene plasseres tidvis i to andre familier.
Artene vokser i tropene, fortrinnsvis Vest-Afrika og det sørøstlige Asia, og er ikke representert naturlig i floraen i Norge. Arten Panda oleosa har spesielt harde nøtter, og sjimpanser er ofte observert mens de forsøker å åpne disse nøttene.


== Slekter og noen arter ==
Familien har 4 slekter, her angitt i kursiv og fete typer. Tre av disse kan igjen inndeles i et varierende antall underslekter. Bare noen av artene er nevnt her:

Centroplacus (tidvis i stamme Centroplaceae, familie Phyllanthaceae)
Centroplacus glaucinus 
Galearia (tidvis i stamme Galearieae, underfamilie Acalyphoideae, familie Euphorbiaceae)
Galearia aristifera
Galearia celebica
Galearia filiformis
Galearia stenophylla
Underslekt Bennettia
Underslekt Cremostachys
Microdesmis (tidvis i stammeGalearieae, underfamilie Acalyphoideae, familie Euphorbiaceae)
Microdesmis haumaniana
Microdesmis kasaiensis
Microdesmis keayana
Microdesmis pierlotiana
Microdesmis puberula
Underslekt Tetragyne 
Panda (tidvis i stamme Galearieae, underfamilie Acalyphoideae, familie Euphorbiaceae)
Panda oleosa – Vest-Afrika
Underslekt Porphyranthus 


== Eksterne lenker ==
(en) Pandaceae i Encyclopedia of Life 
(en) Pandaceae i Global Biodiversity Information Facility 
(no) Pandaceae hos Artsdatabanken 
(en) Pandaceae hos Fossilworks 
(en) Pandaceae hos ITIS 
(en) Pandaceae hos NCBI 
(en) Pandaceae hos The International Plant Names Index 
(en) Pandaceae hos Tropicos 
(en) Kategori:Pandaceae – bilder, video eller lyd på Wikimedia Commons 
Pandaceae – detaljert informasjon på Wikispecies